เมื่อเดือนที่แล้วได้ทานยาคุมไปแผงแรก แล้วมีอาการ คลื่นไส้ ทานได้ ประมาน 10 เม็ดแล้วหยุดหลังจากนั้น 3 วัน ประจำเดือนมา วันนั้นคือวันที่ 18 ธันวา 60 จนตอนนี้ 24 มกรา ก็ยังไม่มาเลยค่ะ มาอาการปวดท้องน้อยเรอบ่อย ผายลมบ่อย หงุดหงิดง่าย กินเยอะ เหนื่อยง่ายค่ะ จะท้องไหมคะ ?** ทุกครั้งที่มีเพศสัมพันธ์ใส่ถุงยางทุกครั้งค่ะ** หลังจากหยุดกินยาคุมอล้ว ในเดือนมกรามีเพศสัมพันธ์แบบใส่ถุงยางค่ะ
สวัสดีค่ะ Hunz.a,การที่ประจำเดือนยังไม่มาอาจเกิดจาก1. การตั้งครรภ์ แม้จะใช้ถุงยางอนามัยอย่างถูกต้อง ก็มีโอกาสตั้งครรภ์ได้ประมาI 2% แต่โดยทั่วไปพบโอกาสตั้งครรภ์ได้ถึง 18%2.ผลจากการทานยาคุมกำเนิด เมื่อหยุดทานยาไป 3 วันแล้วมีเลือดออกมานั้น เป็นผลจากการเยื่อบุโพรงมดลูกหลุดลอกออกมาจากการขาดฮอร์โมนกระตุ้นจากยา หลังจากนั้นรังไข่จึงจะเริ่มกลับมาทำงาน และมีไข่ตก แล้วจึงตามด้วยการมีประจำเดือน ดังนั้นจึงอาจต้องใช้เวลาซักระยะกว่าที่รังไข่จะสร้างไข่และมีการตกไข่เกิดขึ้น ซึ่งระยะเวลาดังกล่าวอาจมีปัจจัยอื่นๆ ที่ทำให้รังไข่ทำงานช้าลง เช่น ความเครียด ทำงานหนัก การอดนอน อดอาหาร น้ำหนักลด เป็นต้นในเบื้องต้น แนะนำให้ตรวจหาการตั้งครรภ์ดูเป็นอันดับแรกค่ะ หากไม่พบจะได้ไม่ต้องกังวล และให้รอประจำเดือนไปอีกซักระยะค่ะสำหรับอาการปวดท้องน้อย เรอบ่อย ผายลมบ่อย หงุดหงิดง่าย กินเยอะ เหนื่อยง่าย เหล่านี้ ไม่ได้เป็นอาการเฉพาะเจาะจงว่าต้องเกิดจากการตั้งครรภ์เท่านั้นค่ะ อาจเป็นอาการก่อนการมีประจำเดือนก็ได้ หรือเกิดจากหลายๆ สาเหตุร่วมกัน